Document ID: /roh_data/filtered/Billingualer_Corpus_interleaved-de-rm.jsonl.gz/1574

This is a text translated from German to Rumantsch Grischun.
Der Kanton verdoppelt seine Förderbeiträge für Energieeffizienzmassnahmen

Als vorgezogene Massnahme zur Stabilisierung der Konjunktur verdoppelt der Kanton Graubünden seine Förderbeiträge für Energieeffizienzmassnahmen in bestehenden Bauten und für die Förderung erneuerbarer Energien. Diese Massnahme steht im Zusammenhang mit dem durch den Bund beschlossenen Konjunktur-Stabilisierungsprogramm, das höhere Globalbeiträge an die Kantone für Energieeffizienzmassnahmen vorsieht. Diese Verdoppelung der Beiträge des Kantons ist ab 1. April gültig und dauert so lange, bis die zusätzlichen Mittel aufgebraucht sind, längstens aber bis Ende 2009.

Als Folge der aktuellen Wirtschaftslage hat der Bund verschiedene Massnahmen zur Stabilisierung der Konjunktur beschlossen. Eine davon ist die Erhöhung der Beiträge, um Energieeffizienzmassnahmen in bestehenden Bauten zu fördern. Dementsprechend wurde das Budget des Bundesamtes für Energie von 14 auf 100 Millionen Franken aufgestockt. Davon gibt der Bund 80 Millionen Franken den Kantonen in Form von erhöhten Globalbeiträgen für Energieeffizienzmassnahmen weiter. Der Bund sieht vor, dass die Höhe der Globalbeiträge für das Jahr 2009 in gleichem Umfang wie die entsprechenden Kantonsbeiträge ausgerichtet werden.

Zusammen mit dem erhöhten Globalbeitrag des Bundes aus dem Konjunktur-Stabilisierungsprogramm und der durch die Regierung beschlossenen Erhöhung des Kantonsanteils stehen neu für das Jahr 2009 in Graubünden insgesamt 7 Millionen Franken anstatt wie im ordentlichen Budget vorgesehen 3.5 Millionen Franken für Energieeffizienzmassnahmen zur Verfügung. Ab 1. April werden sämtliche Beiträge, die gemäss Bündner Energiegesetz an Energieeffizienzmassnahmen in bestehenden Bauten und für die Förderung erneuerbarer Energien ausgerichtet werden können, linear verdoppelt. Diese erhöhten Beiträge werden ausgerichtet, bis die zusätzlichen Mittel ausgeschöpft sind beziehungsweise bis spätestens Ende 2009. Dabei gilt das Prinzip: ''first come first serve``. Zudem ist zu beachten, dass die gesetzlichen Maximallimiten für die Beiträge an einzelne Objekte eingehalten werden müssen.

Vorgezogene Massnahme

Bei diesem Beschluss handelt es sich um eine vorgezogene Massnahme zur Stabilisierung der Konjunktur in Graubünden. Die Erhöhung der Förderbeiträge kann einen wesentlichen Beitrag leisten, um die Konjunktur in Graubünden zu stützen, denn energetische Gebäudesanierungen oder der Ersatz von haustechnischen Anlagen können schnell realisiert werden und bringen der Bauwirtschaft und dem Gewerbe einiges an Arbeit. Die Massnahme hilft ausserdem, Arbeitsplätze in Graubünden zu sichern. Zudem wird der Energieverbrauch und damit der CO2-Ausstoss nachhaltig reduziert. Erfahrungsgemäss können mit diesen nun verdoppelten kantonalen Förderbeiträgen rund 50 bis 80 Millionen Franken an Investitionen im Kanton ausgelöst werden.

Bedingungen des Förderprogramms bleiben gleich

Mit dem Förderprogramm gemäss Bündner Energiegesetz kann der Kanton Beiträge leisten an energetische Gebäudesanierungen und an haustechnische Anlagen zur Wärmeerzeugung mit erneuerbaren Energien, sofern letztere im Zusammenhang mit Gebäudesanierungen stehen. Unabhängig von Gebäudesanierungen werden auch Beiträge geleistet an solarthermische Anlagen zur Aufbereitung von Warmwasser sowie an grosse Wärmepumpenanlagen mit einer Heizleistung von über 50 Kilowatt und an grosse Holzheizungen mit einer Heizleistung von über 70 Kilowatt. Zudem kommen Nutzungsgradverbesserungen bei industriellen- und gewerblichen Prozessen in den Genuss von Förderbeiträgen. Zum Beispiel beläuft sich heute der ordentliche Förderbeitrag für eine vollständige wärmetechnische Sanierung eines Einfamilienhauses, für die durchschnittlich rund 100'000 Franken investiert werden muss, auf rund 8'000 bis 12'000 Franken. Ab 1. April erhöht sich dieser Förderbeitrag immerhin auf rund 16'000 bis 24'000 Franken. Damit sollen möglichst viele Liegenschaftenbesitzer in Graubünden animiert werden, ihre Gebäudesanierung zum jetzigen Zeitpunkt auszuführen.

Gesuche um Förderbeiträge können wie bis anhin mit den bestehenden Formularen gemäss den bisherigen Bedingungen an die übliche Adresse geschickt werden: Amt für Energie und Verkehr Graubünden, Rohanstrasse 5, 7000 Chur. Weitere Informationen sind auf

www.aev.gr.ch

erhältlich. Rückwirkend werden keine Beitragserhöhungen gewährt und die Förderzusagen müssen vor Baubeginn erfolgt sein.

Weitere Massnahmen des Bundes

Mit dem zweiten Massnahmenpaket des Bundes zur Stabilisierung der Konjunktur wurden dem Bundesamt für Energie weitere 60 Millionen Franken für die Förderung erneuerbarer Energien zur Verfügung gestellt. Davon werden schweizweit 20 Millionen Franken für neue Photovoltaikanlagen, 10 Millionen Franken für den Ersatz von Elektroheizungen durch Wärmepumpen, Holz- oder Solarheizungen und 30 Millionen Franken für die Förderung von Fernwärme mit Abwärme und erneuerbaren Energien eingesetzt. Diese Bundesbeiträge werden im 2009 an neue Anlagen als Investitionshilfen ausgerichtet. Sie können bis 30 Prozent der Investitionssumme betragen. Weitere Informationen sind auf

www.bfe.admin.ch

erhältlich.

Gremium: Bau-, Verkehrs- und Forstdepartement

Quelle: dt Bau-, Verkehrs- und Forstdepartement

26.03.2009
Il chantun redublescha sias contribuziuns per promover mesiras da l'effizienza energetica

Sco mesira anticipada per stabilir la conjunctura redublescha il chantun Grischun sias contribuziuns per promover mesiras da l'effizienza energetica en edifizis existents e per promover energias regenerablas. Questas mesiras stattan en connex cun il program per stabilir la conjunctura che la confederaziun ha concludì. Quel prevesa da conceder als chantuns contribuziuns globalas pli grondas per mesiras da l'effizienza energetica. La reduplicaziun da las contribuziuns dal chantun vala a partir dal 1. d'avrigl e dura uschè ditg fin ch'ils meds finanzials supplementars èn duvrads, il pli ditg dentant fin la fin da l'onn 2009.

Sco consequenza da la situaziun economica actuala ha la confederaziun concludì differentas mesiras per stabilir la conjunctura. Ina da quellas è l'augment da las contribuziuns per promover mesiras da l'effizienza energetica en edifizis existents. Correspundentamain è il preventiv da l'uffizi federal d'energia vegnì augmentà da 14 sin 100 milliuns francs. Da quels dat la confederaziun 80 milliuns francs als chantuns en furma da contribuziuns globalas pli grondas per mesiras da l'effizienza energetica. La confederaziun prevesa da pajar l'onn 2009 contribuziuns globalas che han la medema dimensiun sco las contribuziuns chantunalas correspundentas.

Ensemen cun la contribuziun globala pli gronda da la confederaziun or dal program per stabilir la conjunctura e cun l'augment da la part chantunala ch'è vegnì concludì da la regenza stattan da nov a disposiziun en il chantun Grischun per l'onn 2009 tut en tut 7 milliuns francs per mesiras da l'effizienza energetica empè dals 3.5 milliuns francs ch'èn previs en il preventiv ordinari. A partir dal 1. d'avrigl vegnan redubladas linearmain tut las contribuziuns che pon vegnir pajadas tenor la lescha d'energia dal chantun Grischun a mesiras da l'effizienza energetica en edifizis existents e per promover energias regenerablas. Questas contribuziuns pli grondas vegnan pajadas, fin ch'ils meds finanzials supplementars èn exaurids respectivamain fin il pli tard la fin da l'onn 2009. En quest connex vala il princip: "first come first serve". Ultra da quai sto vegnir resguardà che las limitas maximalas legalas per las contribuziuns a singuls objects ston vegnir observadas.

Mesira anticipada

En cas da quest conclus sa tracti d'ina mesira anticipada per stabilir la conjunctura en il Grischun. L'augment da las contribuziuns da promoziun po gidar essenzialmain a sustegnair la conjunctura en il Grischun, perquai che sanaziuns energeticas d'edifizis u il remplazzament d'indrizs da la tecnica da chasa pon vegnir realisads svelt. Plinavant dattan ellas pulit lavur a l'economia da construcziun ed al mastergn. La mesira gida ultra da quai a garantir plazzas da lavur en il Grischun ed i vegnan reducids durablamain il consum d'energia ed uschia er la svapur da CO2. Cun questas contribuziuns da promoziun chantunalas redubladas pon tenor las experientschas vegnir chaschunadas investiziuns en il chantun da circa 50 fin 80 milliuns francs.

Las cundiziuns dal program da promoziun restan las medemas

Cun il program da promoziun tenor la lescha d'energia dal chantun Grischun po il chantun pajar contribuziuns a sanaziuns energeticas d'edifizis u ad indrizs da la tecnica da chasa per producir chalur cun energias regenerablas, premess che quellas stattan en connex cun ina sanaziun d'in edifizi. Independentamain da sanaziuns d'edifizis vegnan er pajadas contribuziuns ad implants solars termics per producir aua chauda sco er ad implants da pumpas da chalur grondas che han ina prestaziun da stgaudar da passa 50 kilowatt ed a stgaudaments da laina gronds che han ina prestaziun da stgaudar da passa 70 kilowatt. Ultra da quai profitan meglieraziuns dal grad d'utilisaziun tar process industrials e commerzials da contribuziuns da promoziun. La contribuziun ordinaria per ina sanaziun termica cumpletta d'ina chasa d'ina famiglia, per la quala i ston vegnir investids en media circa 100'000 francs importa actualmain per exempel circa 8'000 fin 12'000 francs. A partir dal 1. d'avrigl s'augmenta questa contribuziun da promoziun tuttina sin circa 16'000 fin 24'000 francs. Uschia duain vegnir intimads uschè bleras possessuras ed uschè blers possessurs d'immobiglias en il Grischun sco pussaivel da far ussa la sanaziun da lur edifizi.

Dumondas per contribuziuns da promoziun pon vegnir tramessas sco enfin ussa cun ils formulars existents tenor las cundiziuns vertentas a l'adressa usitada: uffizi d'energia e da traffic dal Grischun, Rohanstrasse 5, 7000 Cuira. Ulteriuras infurmaziuns datti sin

www.aev.gr.ch

. Retroactivamain na vegnan concedids nagins augments da las contribuziuns ed il consentiment da promoziun sto esser vegnì dà avant il cumenzament da las lavurs da construcziun.

Ulteriuras mesiras da la confederaziun

Cun il segund pachet federal da mesiras per stabilir la conjunctura èn vegnids mess a disposiziun a l'uffizi federal d'energia ulteriurs 60 milliuns francs per promover las energias regenerablas. En tut la Svizra vegnan impundids 20 milliuns francs da quels per novs implants fotovoltaics, 10 milliuns francs per remplazzar stgaudaments electrics tras pumpas da chalur ubain tras stgaudaments da laina u stgaudaments solars e 30 milliuns francs per promover la chalur a distanza cun chalur persa sco er energias regenerablas. Questas contribuziuns federalas vegnan pajadas l'onn 2009 ad implants novs sco agids d'investiziun. Ellas pon importar fin a 30 pertschient da la summa d'investiziun. Ulteriuras infurmaziuns datti sin

www.bfe.admin.ch

.

Gremi: departament da construcziun, traffic e selvicultura

Funtauna: rg departament da construcziun, traffic e selvicultura

26.03.2009